IZVOD IZ ZAPISNIKA

sa XVIII. sjednice Školskog odbora Osnovne škole Zlatar Bistrica

održane 24.10.2022.g.

Prisutni: Jasenka Kuljak, Mateja Trčak, Danijela Čiček Haban, Davor Sugnetić

Odsutni: Ivan Kuntić, Željko Špoljar, Marina Dinjar (ispričali se)

Ostali prisutni: Jasna Kokot Pelko, ravnateljica, Natalija Jug, tajnica

Predsjednica pozdravlja prisutne, konstatira kvorum i predlaže sljedeći dnevni red:

1. Prihvaćanje zapisnika sa XVII. sjednice Školskoga odbora
2. Suglasnost za zapošljavanje učitelja/ice matematike na puno, određeno radno vrijeme i učitelja/ice matematike na nepuno, neodređeno vrijeme
3. Zamolba teniskog kluba BK „Hornets“, Bedekovčina za zakup školske sportske dvorane

4. Razno

**Ad 1.) Prihvaćanje zapisnika sa XVII. sjednice Školskoga odbora**

Predsjednica je pročitala zapisnik s prethodne sjednice. Zapisnik je jednoglasno usvojen.

**Ad 2.) Suglasnost za zapošljavanje učitelja/ice matematike** **na puno, određeno radno vrijeme i učitelja/ice matematike na nepuno, neodređeno vrijeme**

Ravnateljica je upoznala prisutne s raspisanim natječajem za radno mjesto učitelj/ica matematike, 1 izvršitelj/ica, puno radno vrijeme (40 sati ukupno tjedno), određeno (zamjena za roditeljski dopust), objavljenog 4. listopada 2022. g. na mrežnim stranicama i oglasnim pločama HZZ-a te mrežnoj i Oglasnoj ploči Škole pristigla je 1 zamolba za radno mjesto učitelj/ica matematike.

Ravnateljica predlaže sklapanje Ugovora o radu s 31.10.2022. godine za radno mjesto učitelj/ica matematike sa Silvijom Mrkoci, magistrom primarnog obrazovanja na određeno vrijeme do zasnivanja radnog odnosa na osnovi ponovljenoga natječaja u roku od pet mjeseci sukladno odredbi članka 107. stavka 11. Zakona o odgoju i obrazovanju u osnovnoj i srednjoj školi.

Članovi Školskog odbora jednoglasno su dali suglasnost za zapošljavanje Silvije Mrkoci, magistre primarnog obrazovanja na određeno vrijeme do zasnivanja radnog odnosa na osnovi ponovljenoga natječaja u roku od pet mjeseci sukladno odredbi članka 107. stavka 11. Zakona o odgoju i obrazovanju u osnovnoj i srednjoj školi.

Ravnateljica je upoznala prisutne s raspisanim natječajem za radno mjesto učitelj/ica matematike, 1 izvršitelj/ica, nepuno radno vrijeme (19 sati ukupno tjedno), neodređeno, objavljenog 4. listopada 2022. g. na mrežnim stranicama i oglasnim pločama HZZ-a te mrežnoj i Oglasnoj ploči Škole pristigla je 1 zamolba za radno mjesto učitelj/ica matematike.

Ravnateljica predlaže sklapanje Ugovora o radu s 31.10.2022. godine za radno mjesto učitelj/ica matematike sa Martom Obadić, magistrom primarnog obrazovanja na određeno vrijeme do zasnivanja radnog odnosa na osnovi ponovljenoga natječaja u roku od pet mjeseci sukladno odredbi članka 107. stavka 11. Zakona o odgoju i obrazovanju u osnovnoj i srednjoj školi.

Članovi Školskog odbora jednoglasno su dali suglasnost za zapošljavanje Marte Obadić, magistre primarnog obrazovanja na određeno vrijeme do zasnivanja radnog odnosa na osnovi ponovljenoga natječaja u roku od pet mjeseci sukladno odredbi članka 107. stavka 11. Zakona o odgoju i obrazovanju u osnovnoj i srednjoj školi.

**Ad 3.) Zamolba teniskog kluba BK „Hornets“, Bedekovčina za zakup školske sportske dvorane**

Ravnateljica je upoznala prisutne sa zamolbom teniskog kluba BK „Hornets“, Bedekovčina za zakup školske sportske dvorane koju su članovi Školskog odbora dobili elektroničkim putem, a nalazi se u privitku zapisnika.

Također je upoznala prisutne članove sa zamolbom NK Ivančica za zakup školske sportske dvorane koja je zaprimljena neposredno prije sjednice Školskog odbora, a nalazi se u privitku zapisnika. NK Ivančica bi koristila 6 termina u zimskom periodu po 1,5 sat te moli za povlaštene termine za najmlađu kategoriju.

Izjavila je da smo kontaktirali KZŽ radi akta o zakupu sportskih dvorana kojim je najavljeno ujednačavanje zakupa sportskih dvorana, dobili smo informaciju da je prijedlog izrađen no još nije donesen.

Stoga je potrebno donijeti novu odluku o cijeni najma školske sportske dvorane obzirom da je prethodna prestala vrijediti 31.3.2022., a postoji sve veći interes za zakupom termina u sportskoj dvorani.

Članovi Školskog odbora jednoglasno su donijeli Odluku o cijeni najma školske sportske dvorane:

Cijena najma 1 (jednog) sata (60 min.) školske sportske dvorane bez korištenja tuša:

* 226,04 kn s PDV-om odnosno 30,00 eura bez korištenja tuša 60 min najma cijele dvorane
* 150,69 kn s PDV-om odnosno 20,00 eura bez korištenja tuša 60 min najma polovine dvorane
* 15,07 kn s PDV-om odnosno 2,00 eura bez korištenja tuša 60 min najma cijele dvorane za udruge i klubove registrirane na području Općine Zlatar Bistrica za djecu osnovnoškolske dobi, triput tjedno

Cijena najma 1 (jednog) sata (60 min.) školske sportske dvorane s korištenjem tuša:

* 339,05 kn s PDV-om odnosno 45,00 eura s korištenjem tuša 60 min najma cijele dvorane
* 263,71 kn s PDV-om odnosno 35,00 eura s korištenjem tuša 60 min najma polovine dvorane
* 30,14 kn s PDV-om odnosno 4,00 eura s korištenjem tuša 60 min najma cijele dvorane za udruge i klubove registrirane na području Općine Zlatar Bistrica za djecu osnovnoškolske dobi, triput tjedno

Odluka će biti na snazi do donošenja akta Krapinsko – zagorske županije kojim će se ujednačiti uvjeti najma školskih sportskih dvorana na području cijele županije. Odluka je podložna promjenama odnosno cijene najma školske sportske dvorane, ukoliko dođe do povećanja cijena energenata.

**Ad 4.) Razno**

Ravnateljica je upoznala prisutne sa zahtjevom učitelja geografije Alana Grabušića za mirovanje ugovora o radu koji se nalazi u privitku radi imenovanja za v.d. ravnatelja OŠ Franje Horvata Kiša Lobor.

Školski odbor jednoglasno je donio odluku o mirovanju radnog odnosa, ugovora o radu na neodređeno vrijeme (Klasa: 112-02/20-01/05 Urbroj: 2211/08-380-30-20-01 sklopljenog dana 2.11.2020.) za Alana Grabušića do prestanka obavljanja poslova v.d. ravnatelja OŠ Franje Horvata Kiša Lobor.

Ravnateljica je upoznala prisutne sa zahtjevom za sporazumni raskid radnog odnosa učiteljice Marte Hajster s 1.11.2022. zbog odlaska na rad u drugu školu, puno, neodređeno radno vrijeme.

Daljnjih pitanja i prijedloga nije bilo.

Sjednica ŠO završena je u 19.25 sati.

Zapisničarka Predsjednica ŠO

Natalija Jug Jasenka Kuljak